Wasiat Dari Jordan

Wasiat Dari Jordan ialah sebuah siri drama televisyen Malaysia 2020 arahan Shuhaimi Lua, di bintangi oleh Aprena Manrose, dan Hazman Al-Idrus. Siri ini memulakan tayangan di TV Okey 15 November 2020.

Sinopsis 

Drama ini mengisahkan tentang watak Dato’ Nasir, seorang ahli korporat berjaya, memiliki segalanya dalam hidup bahagia seperti keluarga lain. Namun segalanya berubah bila suatu hari doktor mengesahkan dia menghidap kanser.

Ketika itu isterinya Khadijah terjumpa sekeping draf wasiat yang telah mengubah sikap isteri dan anak-anaknya. Pada masa sama hakikatnya mereka tidak dapat menerima kenyataan Dato’ Nasir mempunyai keluarga lain dan menuduhnya mengkhianati mereka selama ini.

Bermulalah cabaran, dugaan dan pelbagai usaha Dato’ Nasir menghadapi tentangan isteri dan anak-anaknya terutama Hamzah, satu-satunya anak lelakinya. Hamzah membawa diri ke Jordan dan Dato’ Nasir pula kini meminta Sumayah (anak tirinya) untuk memujuk Hamzah pulang ke Malaysia bagi menyelesaikan segala kekusutan dalam keluarga besar mereka.

Hamzah yang mula jatuh hati dengan Sumayah bersetuju untuk balik ke Malaysia dan berhasrat untuk memulakan perhubungan lebih serius dengan Sumayah. Namun Hamzah sekali lagi rasa tertipu setelah menyangka Sumayah adalah adik kandungnya setelah terjumpa foto ayahnya dengan keluarga Sumayah.

Berjayakah Sumayah memujuk Hamzah pulang ke Malaysia untuk kali kedua?

Pelakon 

 Aprena Manrose sebagai Sumayah
 Hazman Al-Idrus sebagai Hamzah
 Badrul Muhayat sebagai Dato Nasir
 Nisa Rissa sebagai Datin Khadijah
 Fara Nadiah sebagai Fatimah
 Alif Muhaimin sebagai Mukhlis
 Alif Hadi sebagai Ghufran
 Zalfa Zin sebagai Hajar